જોકે, તંત્ર દ્વારા હજુ સુધી દબાણો હટાવવાની કોઇ નક્કર કાર્યવાહી કરવામાં આવી નથી. DLIR કચેરીના સર્વેયરો દ્વારા તૈયાર કરાયેલી માપણી સીટો મુજબ 150થી વધુ મોટા પાકા ઔધોગિક, રહેઠાણના દબાણો પણ કરવામાં આવ્યા છે. જો DLIR કચેરી દ્વારા શહેરમાંથી પસાર થતી લડબીનદીનું પ્રમોલગેશનના નકશામાં દર્શાવ્યા મુજબ લંબાઇ પહોળાઇનું ડિમાર્કેશન કરી નદીના પટની પંદર મીટર પહોળાઇ તેમજ નદીની બંને સાઇડે પંદર – પંદર મીટરનું માર્કિંગ કરી આ માપની વચ્ચે આવતા તમામ દબાણો તોડી પાડવામાં આવે તો સમસ્યાનો કાયમી ઉકેલ આવી શકે તેમ છે તેવું પાલનપુરના સ્થાનિક નગરજનો માની રહ્યા છે.